

**Disgrifiad Swydd:** **Swyddi Gwasanaethau Proffesiynol**

|  |  |
| --- | --- |
| **Cyfadran/Cyfarwyddiaeth/Maes Gwasanaeth** | Y Gyfadran Gwyddoniaeth a Pheirianneg |
| **Teitl y Swydd:** | Technegydd Ymchwil IGNITION |
| **Adran/Pwnc:** | Y Biowyddorau |
| **Cyflog:** | £28,759 – £32,332 y flwyddyn |
| **Oriau gwaith:** | 35 awr yr wythnos/1.0% CALl |
| **Nifer y swyddi:** | Cyfnod penodol: 1 Hydref 2024 - 30 Mehefin 2025 (gellir ei estyn, gan ddibynnu ar gyllid) |
| **Contract:** | Bydd deiliad y swydd hon yn gweithio ar Gampws Parc Singleton. |
| **Lleoliad:** | Y Gyfadran Gwyddoniaeth a Pheirianneg |

|  |  |
| --- | --- |
| **Rhagarweiniad** | Mae angen Technegydd Ymchwil i gynorthwyo gydag ymchwil i ymddygiad pysgod a berdys fferm a helpu i ddatblygu dangosyddion ymddygiadol o les fel rhan o brosiect IGNITION a ariennir gan Horizon Ewrop yr UE. |
| **Gwybodaeth gefndirol** | Bydd IGNITION yn helpu i ddatblygu dangosyddion ymddygiadol anfewnwthiol newydd mewn perthynas â lles berdys, a fydd yn lleihau effeithiau niweidiol straen. Bydd gwella lles yn arwain at bysgod a berdys fferm o ansawdd uwch, a fydd yn ei dro’n gwella cynhyrchiant a pherfformiad. Mae 17 partner o 8 gwlad yn cymryd rhan yn y prosiect hwn sydd â’r potensial i gael effaith sylweddol. Bydd deiliad y swydd yn cael cyfleoedd i deithio ac i weithio fel rhan o dîm rhyngwladol mawr o ymchwilwyr. |
| **Prif Ddyletswyddau** | 1. Cynorthwyo gydag astudiaethau o ymddygiad a lles sy'n angenrheidiol i gyflawni amcanion prosiect IGNITION. 2. Dadansoddi'r data ar gyfer y gwaith uchod 3. Helpu i grynhoi data ar gyfer adroddiadau a chanlyniadau 4. Cefnogi'r Cynorthwy-ydd Ymchwil sy'n gweithio ar brosiect IGNITION. |
|  | 1. Cyfrannu'n rhagweithiol at ymchwil a chynnal ymchwil, gan gynnwys casglu, paratoi a dadansoddi data, a chyflwyno canlyniadau. 2. Helpu i lunio adroddiadau sy'n disgrifio canlyniadau'r ymchwil, boed yn gyfrinachol neu i'w cyhoeddi. 3. Dangos hunangymhelliant a defnyddio menter bersonol, gan geisio dod o hyd i ffyrdd addas o ymdrin â heriau a gofyn am arweiniad pan fo angen. 4. Rhyngweithio'n gadarnhaol ac yn broffesiynol â chydweithredwyr a phartneriaid eraill yn y Gyfadran ac mewn mannau eraill yn y Brifysgol a'r tu hwnt fel y bo'n briodol, megis ym maes diwydiant/masnach, mewn sefydliadau cyhoeddus, ysbytai ac yn y byd academaidd. 5. Cyfrannu at faterion trefniadaethol y Gyfadran i'w helpu i weithredu'n hwylus a helpu i godi ei phroffil ymchwil allanol. 6. Bod yn ymwybodol o ddatblygiadau yn y maes o safbwynt technegol, penodol a chyffredinol, a’u goblygiadau ehangach ar gyfer maes y ddisgyblaeth, cymwysiadau masnachol a'r economi wybodaeth. 7. Gweithredu fel cynrychiolydd neu aelod o bwyllgorau pan fo angen, gan achub ar y cyfle i ehangu eich profiad proffesiynol. 8. Dangos eich datblygiad proffesiynol eich hun gan ddarparu tystiolaeth, nodi anghenion datblygu, gan gyfeirio at Fframwaith Datblygu Ymchwilwyr Vitae, yn enwedig o ran cyfnod prawf, Adolygiad Datblygiad Proffesiynol a chymryd rhan mewn digwyddiadau hyfforddi. 9. Cynnal a gwella cysylltiadau â'r sefydliadau proffesiynol a chyrff cysylltiedig eraill. 10. Ufuddhau i brotocolau arfer gorau wrth gynnal a chadw cofnodion ymchwil, fel y’i nodir gan ganllawiau rheoli cofnodion Sefydliadau Addysg Uwch a'r Cynghorau Ymchwil. Mae hyn yn cynnwys gwneud yn siŵr bod cofnodion llyfrau log prosiectau yn cael eu cyflwyno i'r Brifysgol/Prif Ymchwilydd ar ôl gorffen y gwaith. |
| **Dyletswyddau Cyffredinol** | 1. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol 2. Cyflawni rôl a holl weithgareddau'r swydd yn unol â systemau rheoli a pholisïau diogelwch, iechyd a chynaliadwyedd er mwyn lleihau risgiau ac effeithiau sy'n deillio o weithgarwch y swydd 3. Sicrhau bod rheoli risg yn rhan annatod o unrhyw broses benderfynu, drwy sicrhau cydymffurfiaeth â Pholisi Rheoli Risg y Brifysgol. |
| **Manyleb Person** | **Meini Prawf Hanfodol:**   1. Tystiolaeth o'r gallu i gynnal ymchwil i ymddygiad a lles pysgod neu ferdys yn unol ag amcanion y prosiect. 2. Cymwysterau Safon Uwch neu brofiad cyfwerth 3. Tystiolaeth o sgiliau cynllunio i gyfrannu at y prosiect ymchwil 4. Brofiad o fagwraeth pysgod neu ferdys 5. Ymrwymiad i ddatblygiad proffesiynol parhaus   **Meini Prawf Dymunol**   1. Gradd BSc mewn Bioleg neu gymhwyster cyfwerth ar o leiaf lefel 2.1 2. Cymhwysedd mewn dadansoddi ystadegol (R) 3. Parodrwydd i deithio |
| **Gwybodaeth Ychwanegol** | Ymholiadau anffurfiol: Yr Athro Carlos Garcia de Leaniz (c.garciadeleaniz@abertawe.ac.uk) |

  